Ryuka

Ryuka (Bahasa Okinawa: Ruuka "sajak Ryukyu" atau ringkasnya Uta "sajak"; bahasa Jepun: 琉歌 Ryūka) ialah satu genre puisi di Pulau Ryukyu yang digubah dalam bahasa Ryukyu. Ryūka berbeza dengan puisi tanka Jepun.

Standard Ryūka
Ryūka terdiri daripada empat unit yang biasanya mengikuti corak onji berikut:

8-8-8-6, manakala Tanka Jepun adalah 5-7-5-7-7. Terdapat juga bentuk-bentuk Ryūka seperti 7-5-8-6 atau 5-5-8-6 atau Ryūka yang lebih panjang dengan 8-8-8-8-8-8-8...-6.

Contoh Ryūka

Sejarah
Puak Satsuma menakluki Kerajaan Ryukyu (kini Wilayah Okinawa) dan selatan Wilayah Kagoshima pada tahun 1609. Ternyata perkataan Ryuka muncul selepas pengenalan kebudayaan Jepun. Kamus bahasa Ryukyu yang pertama berjudul Konko-kenshu yang diterbitkan pada tahun 1711 mencatatkan perkataan Ryuka buat kali pertama. Penggubah Ryuka bukan sahaja mereka yang dari kalangan kelas atasan, malahan melibatkan juga seorang gadis yang dijual di kawasan lampu merah yang bernama Yoshiya Chiru dan seorang perempuan tani bernama Onna Nabe.
Ryūka digubah untuk nyanyian bersama sanshin, dan digubah sebagai sastera yang dibangunkan di bawah pengaruh tanka Jepun. Ryūka masih digubah hingga ke hari ini, dan dihargai dalam kehidupan sehari-hari; sebagai contoh, ia memainkan peranan dalam tarian Ryukyu Kumi Odori.

Ryūka kini popular bukan sahaja di kalangan penduduk Okinawa, malahan juga di kalangan orang Ryukyu yang berhijrah ke Peru dan Hawaii.

Subjek
Sastera Ryukyu yang lebih tua melibatkan doa bagi kemakmuran masyarakat, hasil tuai yang baik, pengagungan raja dan nenek moyang, yakni sajak orang ramai, manakala Ryuka memperkatakan perasaan individu. Ryuka dibahagikan kepada 1) sajak sambutan 2) sajak musim atau pemandangan 3) sajak cinta 4) sajak pengajaran 5) sajak pengembaraan 6) sajak cacar. Dalam semua jenis ini, sajak cinta diperihalkan dengan baik dalam Ryuka. Yang pelik adalah sajak cacar; tujuan pengagungan hantu cacar adalah untuk kesembuhan daripada jangkitan cacar yang membawa maut. There is a collection of smallpox poetry including 105 poems published in 1805.

Lihat juga
Tanka

Rujukan
Kei Higa Okinawa Encyclopedia1983, Okinawa Times, Naha, jou, chu, ge.
Yoji Aoyama Ryūka Omoshiro Tokuhon (Interesting Ryukas) 1998, Kyodo Shuppan, Naha
Nihon Shodou Bijutukan　Ryuka - the heart of the poems of the Southern Island 1992, Kyoiku Shodo Shuppan Kyokai, Tokyo
Masanori Nakahodo Various aspects of Okinawan literature, Postwar literature, Dialect poems, Dramas, Ryūka, Tanka 2010, Borderink, Naha, ISBN 978-4-89982-168-7

Catatan kaki

Pautan luar
 琉歌の御庭, The garden of Ryūka

Kebudayaan Ryukyu
Puisi Jepun
Istilah Kesusasteraan Jepun